ธอส.ปลื้มกู้ซอฟโลนต์บ้าน3ล้านฮิต
ธอส.ปลื้มเงินกู้ซอฟโลนต์ซื้อบ้านหลัง3ล้าน ดอกเบี้ย3 %นาน5ปียอดฮิตคนแห่ขอสินเชื่อเต็มเพดานครบ1.45หมื่นล้านบาทแล้ว
12 มิ.ย. 2555

ธอส.ปลื้มเงินกู้ซอฟโลนต์ซื้อบ้านหลัง3ล้าน ดอกเบี้ย3 %นาน5ปียอดฮิตคนแห่ขอสินเชื่อเต็มเพดานครบ1.45หมื่นล้านบาทแล้ว 
วันนี้ (12มิ.ย.) รายงานข่าวจากธนาคารอาคารสงเคราะห์ ( ธอส.) เปิดเผยว่า โครงการบ้าน ธอส. – ธปท. เพื่อผู้ประสบอุทกภัย หรือสินเชื่อซอฟโลนต์ให้ลูกหนี้ที่ได้รับผลกระทบจากอุทกภัย สามารถกู้ซื้อบ้านได้ในราคราไม่เกิน 3 ล้านบาท คิดดอกเบี้ย 3 % นาน 5 ปี ได้ปล่อยกู้เต็มวงเงินที่เตรียมไว้ 9,000 ล้านบาทแล้ว ส่วนวงเงินสำรองที่เตรียมไว้อีก 5,500 ล้านบาท คาดว่าจะมีลูกค้าเข้ามายื่นเอกสารครบตามวงเงินที่ตั้งไว้ภายในวันนี้ เบื้องต้นคาดว่าน่าจะมีผู้ที่ได้รับประโยชน์จากโครงการสินเชื่อดังกล่าวไม่น้อยกว่า 1. หมื่นราย 
 




ทั้งนี้ สินเชื่อดังกล่าวถือเป็นการดำเนินตามนโยบายรัฐบาลที่ต้องการช่วยเหลือผู้ทื่ได้รับความเสียหายจากอุทกภัยปี 2554 โดยธนาคารแห่งประเทศไทย ได้จัดสรรวงเงินกู้อัตราดอกเบี้ยต่ำ หรือซอฟต์โลน จำนวน 6,000 ล้านบาท รวมกับวงเงินสมทบจาก ธอส. อีกจำนวน 3,000 ล้านบาท รวมเป็นวงเงิน 9,000 ล้านบาท สำหรับนำมาปล่อยสินเชื่อบ้านดอกเบี้ยต่ำ “โครงการบ้าน ธอส. – ธปท. เพื่อผู้ประสบอุทกภัย” สำหรับลูกค้าเดิมและลูกค้าใหม่ ให้กู้เพื่อซื้อ ปลูกสร้าง ต่อเติม ไถ่ถอน ชำระหนี้ที่อยู่อาศัย ซื้ออุปกรณ์ฯ และลดดอกเบี้ย วงเงินให้กู้ต่อรายไม่เกิน 3 ล้านบาท คิดอัตราดอกเบี้ยคงที่ 3% ต่อปี นาน 5 ปีแรก
หลังจากนั้นกรณีลูกค้าสวัสดิการคิดอัตราดอกเบี้ยเท่ากับ MRR – 1.00% ต่อปี กรณีลูกค้ารายย่อยทั่วไปคิดอัตราดอกเบี้ย เท่ากับ MRR – 0.50% ต่อปี ทั้งนี้กรณีกู้ชำระหนี้เกี่ยวกับที่อยู่อาศัย / ซื้ออุปกรณ์หรือสิ่งอำนวยความสะดวก คิดอัตราดอกเบี้ยเท่ากับ MR